Thales

Thales (; ) ialah seorang ahli falsafah serta ilmuwan matematik, astronomi dan negarawan Yunani dari Miletos rantau Ionia, Asia Minor yang masyhur sebelum keberadaan Sokrates. Ramai ahli sebidang terutamanya Aristoteles menyifatkan beliau sebagai pelopor aliran falsafah Yunani pertama,Aristoteles, Metaphysics Alpha, 983b18. dan diiktiraf dalam sejarah sebagai ahli pertama yang mendalami falsfafah saintifik.Michael Fowler, Early Greek Science: Thales to Plato, University of Virginia [Retrieved 16 June 2016]Frank N. Magill, The Ancient World: Dictionary of World Biography, Volume 1, Routledge, 2003  Beliau juga sering digelar sebagai "bapa sains".  

Thales diiktiraf kerana memisahkan mitologi dalam menjelaskan kejadian dunia dan alam semesta, dan beralih kepada huraian berasaskan teori dan hipotesis alamiah. Hampir semua ahli falsafah pra-Socrates lain kemudian menurutinya dalam menjelaskan alam semula jadi sebagai berasal dari suatu kesatuan segala-galanya berdasarkan kewujudan satu bahan muktamad dan bukannya melalui mitologi. Aristotle menganggap beliau sebagai pengasas aliran falsafah Ionia, dan melaporkan hipotesis Thales, yakni hipotesis bahawa prinsip asal (arkhe) alam dan sifat jirim ialah satu bahan tunggal: air.

Dalam matematik, Thales menggunakan geometri untuk mengira ketinggian piramid dan jarak kapal dari pantai. Beliau adalah individu pertama yang diketahui menggunakan penaakulan deduktif yang digunakan untuk geometri dengan memperoleh empat akibat teorem Thales. Beliau juga merupakan orang pertama yang diketahui dikaitkan dengan satu penemuan matematik.

 Rujukan 

 Pautan luar 


Kategori:Kelahiran 620-an SM
Kategori:Kematian 540-an SM
Kategori:Ahli astronomi Yunani Purba
Kategori:Ahli matematik Yunani Purba
Kategori:Ahli metafizik Yunani Purba
Kategori:Ahli fizik Yunani Purba
Kategori:Ahli epistemologi
Kategori:Ahli metafalsafah
Kategori:Ahli falsafah moral
Kategori:Ahli ontologi
Kategori:Ahli falsafah matematik
Kategori:Ahli falsafah sains
Kategori:Ahli falsafah minda